На основу Решења стечајног судије Привредног суда у Панчеву Ст.246/2011 од 26.05.2011.године, и решења стечајног судије Привредног суда у Панчеву 2. Ст.246/2011 од 19.09.2011.године а у складу са чланoвима 131, 132, 133 Закона о стечају (*Службени гласник РС бр. 104/2009, 99/2011-др. Закон, 71/2012-одлука УС, 83/2014,113/2017, 44/2018 и 95/2018*) и Националним стандардом број 5 – Национални стандард о начину и поступку уновчења имовине стечајног дужника Правилника о утврђивању националних стандарда за управљање стечајном масом («*Службени гласник Републике Србије» број 13/2010*), стечајни управник Агенција за лиценцирање стечајних управника стечајног дужника:

**ДРУШТВЕНО ПРЕДУЗЕЋЕ ЗА ИНЖЕЊЕРИНГ НАУЧНО ИСТРАЖИВАЧКИ РАД И РАЗВОЈ ХИП РАЗВОЈ И ИНЖЕЊЕРИНГ ПАНЧЕВО - У СТЕЧАЈУ**

**Трг Краља Петра I бр. 9, Панчево**

**ОГЛАШАВА**

**Продају непокретне и покретне имовине методом јавног надметања**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| **Целина I:**   1. Сувласнички удео у идеалном делу од 3023/4844 на згради пословних услуга, постојећој у улици Масариковој бр. 4 у Панчеву, на КП бр. 4073 и уписаној у лист непокретности бр. 18252 КО Панчево као бр. Зг.1, спратности Пр+3сп, површине у основи од 1145 м2, својина приватна, што на терену, као фактичко стање, представља просторије које су таксативно наведене и описане у „Извештају о процени вредности“ ХИП РАЗВОЈ И ИНЖЕЊЕРИНГ ПАНЧЕВО – у стечају Панчево урађене од стране “CONZIT” Београд фебруара 2013. године; 2. сувласнички удео у идеалном делу од 3023/4844 на земљишту које чини КП бр. 4073, уписан у лист непокретности бр. 18252 КО Панчево, као земљиште под зградом-објектом, врста земљишта: градско грађевинско, својина приватна; 3. сувласнички удео у идеалном делу од 3023/4844 на земљишту које чини КП бр. 4067/2, уписан у лист непокретности бр. 9454 КО Панчево, као остало вештачки створено неполодно земљиште, врста земишта: градско грађевинско, својина приватна; 4. Покретна имовина по спецификацији из продајне документације; | 60.000.000,00  динара | 55.581.497,22  динара |

**Целокупна имовина је детаљно описана у продајној документацији.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **25.000,00 динара.** Профактура се може преузети сваког радног дана најкасније до **16.12.2019.године** у периоду од 09:00 до 14:00 у просторијама ДП ХИП РАЗВОЈ И ИНЖЕЊЕРИНГ у стечају, на адреси Панчево, ул. Краља Петра I бр.9, након најаве поверенику стечајног управника на телефон 063/256-020. Рок за откуп продајне документације је 16.12.2019. године.
2. уплате **депозит**, на текући рачун стечајног дужника бр: **160-356796-83** отворен код **Banca Intesa а.д. Београд** или положе неопозиву првокласну банкарску гаранцију наплативу на први позив, најкасније **5 рaдних дана** пре одржавања продаје (рок за уплату депозита је **16.12.2019. године**). У случају да се као депозит положи првокласна банкарска гаранција, оргинал исте се ради провере **искључиво лично** мора доставити Служби финансија Агенције за лиценцирање стечајних управника, Теразије 23, VI спрат, соба број 610, Београд, најкасније **16.12.2019. године до 15:00 часова** по Београдском времену (GМТ +1). У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 9:00 до 14:00 часова,а најкасније 7 дана пре заказане продаје (уз претходну најаву поверенику стечајног управника).

Након уплате депозита а најкасније до **16.12.2019**. године потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **23.12.2019. године у 14:00 часова** на следећој адреси: **Агенција за лиценцирање стечајних управника, Теразије 23, трећи спрат, у Београду**, **сала 301.**

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од **12:00 часова до 13:50 часова**, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, након чега ће му бити враћена гаранција;

Закључењу купопродајног уговора приступа се у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **25 дана** од дана закључења купопродајног уговора. Ако проглашени купац одбије да потпише јавнобележнички запис, односно купопродајни уговор или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

Oвлашћено лице: Повереник Милена Костић, тел.: +381 63 256 020.